ARA: Tarbija titwieled fil-mumenti tal-isplużjoni f'Beirut
Imtella' Awwissu 6, 2020 - Aġġornata 6 Ta' Awwissu, 2020 8:33pm Tarbija f'Beirut kienet waslet biex titwieled meta seħħet l-ewwel splużjoni ta' jumejn ilu, li farrket il-ħġieġ tas-sala tal-isptar. Il-mument inqabad minn missier it-tarbija, li dak il-ħin inzerta qed jiġbed filmat waqt li martu ddaħħlet fis-sala biex tibda l-ħlas. Il-professjonisti tas-saħħa komplew jaħdmu fuq il-ħlas fil-kaos li nqala' wara, fejn fost oħrajn kellhom iwelldu lit-tarbija mingħajr dawl. Il-missier qal li ibnu George twieled qawwi u sħiħ, u li ma jafx kif qatt jista' jirringrazzja lill-ħaddiema tas-saħħa. Qal li ma jistax jemmen li hu u familtu għadhom ħajjin. ARA: Il-President ta' Franza l-ewwel kap ta' stat li żar il-Libanu wara l-isplużjoni